Vilgāle
Šis raksts ir par Kurmāles pagasta centru. Par kādreizēju apdzīvotu vietu ar šādu nosaukumu skatīt rakstu Vecvilgāle. Vilgāle (agrāk arī Saldenieki) ir ciems Kuldīgas novada Kurmāles pagastā, pagasta centrs. Izvietojies pagasta dienvidos Vilgāles ezera ziemeļu krastā 17 km no novada centra Kuldīgas un 181 km no Rīgas. Apdzīvotā vieta izveidojusies pēckara gados kā padomju saimniecības «Vilgāle» centrālais ciemats. Vilgālē atrodas pagasta pārvalde, pamatskola, doktorāts, bibliotēka, Vārdupes pasta nodaļa, brīvdabas estrāde, vairāki veikali.